b'\n_START_ARTICLE_\nOpus Dei (album)\n_START_SECTION_\nGlasba\n_START_PARAGRAPH_\nNa albumu so pesmi \xc2\xbbGeburt einer Nation\xc2\xab\xc2\xa0(\xc2\xbbRojstvo naroda\xc2\xab, po ameri\xc5\xa1kem filmu "Birth of a nation"), ki je priredba pesmi \xc2\xbbOne Vision\xc2\xab\xc2\xa0skupine Queen v nem\xc5\xa1\xc4\x8dini, ter dve priredbi hit singla \xc2\xbbLive Is Life\xc2\xab\xc2\xa0avstrijske skupine Opus: v nem\xc5\xa1ki verziji z naslovom \xc2\xbbLeben hei\xc3\x9ft Leben\xc2\xab\xc2\xa0oziroma v angle\xc5\xa1ki \xc2\xbbOpus Dei\xc2\xab\xc2\xa0oz. "Life is life". Skladba \xc2\xbbThe Great Seal\xc2\xab\xc2\xa0je dr\xc5\xbeavna himna Dr\xc5\xbeave NSK, besedilo pa je prevzeto iz Churchillovega govora \xc2\xbbWe shall fight on the beaches\xc2\xab. Pesem se v drugem aran\xc5\xbemaju pojavi tudi na albumu Volk, pod naslovom \xc2\xbbNSK\xc2\xab. Na albumu Volk imajo avtorske pravice do pesmi skupina Laibach in Slavko Avsenik, ml., ki je glavni aran\xc5\xbeer albuma Opus Dei, kitarist pa je bil Oto Rimele. Gostujo\xc4\x8di pevec pri obeh verzijah hita "Life Is Life" s te plo\xc5\xa1\xc4\x8de je Vasja Ulrih.   _NEWLINE_Obstajata \xc5\xa1e dve povezavi z albumom A Kind of Magic skupine Queen. \xc4\x8ceprav je bobenski loop na \xc2\xbbTrans-National\xc2\xab\xc2\xa0skoraj identi\xc4\x8den tistemu v pesmi \xc2\xbbDon\'t Lose Your Head\xc2\xab\xc2\xa0skupine Queen, je v resnici napisana iz samplov iz uvodne teme filma Bitka na Neretvi skladatelja Bernarda Herrmanna. Elementi skladbe \xc2\xbbHow the West Was Won\xc2\xab\xc2\xa0(specifi\xc4\x8dno ritem in harmonizirane kitare) so navdih \xc4\x8drpali v pesmi \xc2\xbbGimme the Prize\xc2\xab\xc2\xa0skupine Queen._NEWLINE_\xc2\xbbLeben - Tod\xc2\xab\xc2\xa0je priredba pesmi na zahod izgnanega  vzhodnonem\xc5\xa1kega kantavtorja Wolfa Biermana, v skladbi FIAT pa so uporabili tekst profa\xc5\xa1isti\xc4\x8dnega ameri\xc5\xa1kega pesnika Ezre Pounda.'